ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
15 พ.ค. 2558

แนวโน้มภาคบ่าย: ผันผวนในกรอบ
– SET index เช้านี้พยายามไปยืนเหนือ 1500 จุด แต่ยังไม่สามารถยืนได้ ขณะตลาดน่าจะไปรอลุ้น GDP ไทยในวันจันทร์หน้า
– ตลาดสิ้นสุดการประกาศผลประกอบการในวันนี้ ขณะวอลุ่มตลาดเบาบางลงอย่างเห็นได้ชัด โดยวานนี้ยังมีแรงขายออกมาทั้งต่างชาติและสถาบัน รวมกันราว 1.5 พันล้านบาท
– ภาพตลาดหลังจากนี้น่าผันผวนตามปัจจัยจากภาพนอกมากขึ้น โดยในสัปดาห์หน้ายังน่าติดตามบันทึกการประชุมเฟดครั้งที่ผ่านมา ในวันที่ 21 พ.ค. รวมถึงอัตราเงินเฟ้อสหรัฐวันที่ 22 พ.ค. ซึ่งปัจจัยหนึ่งที่ตลาดจับตาถึงการปรับขึ้นอัตราดอกเบี้ยของเฟด   
– มอง SET บ่ายนี้ผันผวนในกรอบ 1485-1505 ขณะรอปัจจัยใหม่ในสัปดาห์หน้า ทิศทางของสถาบันและต่างชาติยังสลับซื้อขาย
– กลยุทธ์ระยะสั้น ยังมองกรอบอิงทางลงมากกว่า โดยการดีดตัวขึ้นน่าจะขึ้นด้วย Upside ที่จำกัด ซึ่งเป็นจังหวะในการขายออกมาก่อน แล้วรอซื้อกลับช่วงตลาดสร้างฐานใหม่
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,496.52 เปลี่ยนแปลง -0.88 จุด มูลค่าการซื้อขาย 15,043ลบ.
เครื่องมือระยะสั้นในกราฟ 60 นาทีเริ่มแตะเขต Overbought  แต่ MACD ยังคงแข็งแรง แนวโน้มบ่ายนี้จึงอาจมีการอ่อนตัวลง แต่หากยืนแนวรับ 1490 จุดได้ ก็ไม่น่ามีปัญหาในการเดินหน้าต่อตามกรอบการแกว่งตัวใหม่ที่เป็น sideways up แนวต้าน 1510 จุด  